rttwfa 
KOMMISSIONEN FOR DE EUROPÆISKE FÆLLESSKABER 
Bruxelles, den 19.09.1997 
KOM(97) 441 endelig udg. 
FORSLAG TEL RÅDETS AFGØRELSE OM ET TACIS-PROGRAM TEL 
UDVIKLING AF CIVILSAMFUNDET I BELARUS FOR 1997 
(forelagt af Kommissionen) 

BEGRUNDELSE 
1. Det politiske klima i Belarus er siden november 1996 blevet alvorligt forringet, 
hvilket har medført betydelige ændringer i de bilaterale forbindelser med EU. Før da 
havde man allerede kunnet observere en afbrydelse i den økonomiske reform, som 
krævede en nyorientering af EF-bistanden, især på området privatisering og 
omstrukturering af virksomheder. Den 24. november 1996 afholdt præsident 
Lukasjenko en folkeafstemning, bl.a. om ændring af den ikraftværende forfatning fra 
1994, med henblik på at styrke præsidentens beføjelser. Den belarussiske 
forfatningsret påpegede, at resultaterne af folkeafstemningen om forfatningsreformen 
kun kunne være vejledende. Præsidenten tilbagekaldte ved dekret forfatningsrettens 
afgørelse, og anså resultaterne af folkeafstemningen for at være bindende. Da 
resultatet af folkeafstemningen om forfatningsreformen var positivt, vedtog 
præsidenten derfor det udkast til forfatning, han havde foreslået til 
folkeafstemningen. Forfatningsændringen medførte, at magtbeføjelserne (den 
udøvende, lovgivende og dømmende magt) blev koncentreret hos præsidenten, og at 
han opløste det siddende 13. parlament, som var blevet demokratisk valgt, og 
udnævnte en ny nationalforsamling. Den interne situation i Belarus forringedes 
yderligere med uretmæssig arrestation og mishandling af oppositionsmedlemmer, 
repræsentanter for de uafhængige medier samt repræsentanter for andre lande og 
udenlandske institutioner, som havde kritiseret demokratiseringsprocessens 
tilbagegang. Velgørende institutioner, fonde og NGO'er blev især også underlagt 
repressive foranstaltninger og voksende indskrænkninger i friheden til at udøve deres 
aktiviteter. 
2. EU reagerede omgående på denne udvikling. På den ene side suspendere 
Kommissionen indtil videre den normale TACIS-programmering med Belarus. 
Derfor kun der ikke forhandles med de belarussiske myndigheder om hverken et 
vejledende program for 1996-1999 eller et handlingsprogram. Kun de igangværende 
TACIS-projekter under tidligere handlingsprogrammer, regionale programmer eller 
flerlandeprogrammer (f.eks. grænseoverskridende samarbejde, tværstatslige 
programmer, LIEN, venskabsby-programmer og demokrati-program) fik lov til at 
fortsætte trods de vanskelige forhold. 
3. På den anden side sendte formandsskabet som følge af den afgørelse, der blev truffet 
af Rådet (almindelige anliggender) den 20. januar 1997, en undersøgelsesdelegation 
til Minsk den 26.-31. januar 1997 for at fastslå kendsgerningerne vedrørende 
afholdelsen af folkeafstemningen, dets udfald, de ændringer, det havde medført, og 
den generelle interne situation, der var opstået i landet. Undersøgelsdelegationen 
konstaterede, at tilrettelæggelsen, afholdelsen og gennemførelsen af 
folkeafstemningen ikke opfyldte kriterierne for selv minimale demokratiske 
standarder og de generelle retsstatsprincipper. Folkeafstemningen havde kun 
vejledende karakter, så derfor var forfatningen fra 1994 stadigvæk den øverste lov i 
Republikken Belarus, og Det Højeste Råd, som på grundlag af denne forfatning i 
1995 blev valgt for en periode på 5 år, var det eneste legitime parlament i 
Republikken Belarus. Eftersom størsteparten af befolkningen havde givet udtryk for 
ønske om et system med større beføjelser til præsidenten end tidligere, bør den nye 
forfatning, der skal udformes, også give præsidenten større beføjelser, men de 
politiske spilleregler bør fortsat overholdes, således at de opfylder de demokratiske 
standarder og generelle retsstatsprincipper. Undersøgelsesdelegationen anbefalede, at 
der skulle tilbydes bistand til Belarus for at påvirke den demokratiske udvikling i 
retning af en magtadskillelse, mediefrihed og ligelig adgang til medierne samt støtte 
til at udstyre vælgerne i Belarus til at deltage i frie valg. 
4. På baggrund af undersøgelsesdelegationen konklusioner og anbefalinger vedtog 
Rådet den 24.02.97 sine konklusioner, hvori det udtrykte dyb bekymring "over den 
foreliggende forfatningsmæssige og politiske situation i Belarus, som alvorligt 
forringer udsigterne for de nødvendige demokratiske og økonomiske reformer'" Af 
den grund vedtog Rådet en holdning, hvori det anføres, at "/' mangel på 
overbevisende bestræbelser fra Belarus' side på at indlede de nødvendige 
demokratiske og økonomiske reformer" (...) vil EU vil ikke arbejde videre på 
indgåelse af interimsaftalen eller parnerskabs- og samarbejdsaftalen; vil 
Fællesskabets (...) tekniske bistandsprogrammer blive revideret og vurderet udfra 
den forudsætning, at de skal gavne reformprocessen direkte. " Imidlertid "er EU 
parat til at yde Belarus rådgivning og indgå i en omfattende dialog med 
belarussiske myndigheder og repræsentanter for oppositionen med det formål at 
bistå Belarus med at slå ind på en demokratisk og økonomisk reformkurs" Rådet 
lod således døren stå åben for dialog og bistand til Belarus i forbindelse med 
demokratiseringsprocessen og tilbød navnlig rådgivning om forfatningsspørgsmål, 
mediernes frihed og respekt for menneskerettighederne, som vil "indgå som et 
centralt element i EU's generelle holdning til forbindelserne med Belarus". Denne 
holdning blev gentaget og formaliseret yderligere i Rådets erklæring af 29.04.97, 
hvori "EU atter giver udtryk for den holdning, at samarbejdet mellem EU's 
medlemsstater og institutioner og Belarus ikke kan fortsætte, hvis der ikke gøres 
overbevisende bestræbelser på at indføre et sådant system ", dvs. "et politisk system, 
der overholder de internationalt anerkendte normer for menneskerettigheder og 
politiske frihedsrettigheder", men "EU såvel som OSCE og Europarådet er parat til 
at bistå de belarussiske myndigheder med demokratiseringsprocessen ". 
5. I henhold til artikel 5 i TACIS-forordningen (Rådets forordning nr. 1279/96 af 25. 
juni 1996) skal der opstilles et vejledende program for 1996-1999 og derefter et 
handlingsprogram i overensstemmelse med proceduren i artikel 8 som grundlag for at 
lancere et TACIS-projekt i et modtagerland i perioden 1996-1999.1 Belarus' tilfælde 
har det været umuligt at tage disse skridt. Derfor vil Kommissionen i princippet ikke 
kunne yde den specifikke bistand til Belarus, som Rådet har tilbudt. 
6. I henhold til artikel 3, stk. 11, i TACIS-forordningen kan Rådet imidlertid træffe 
"afgørelse om foranstaltninger vedrørende bistanden til en partnerstaf, når "der 
mangler et væsentligt element i forsættelsen af samarbejdet, særlig i tilfælde af 
krænkelse af de demokratiske principper og menneskerettighederne". 
7. Den nuværende situation i Belarus falder ind under anvendelsesområdet for artikel 3, 
stk. 11, specielt med hensyn til tilfælde af krænkelse af de demokratiske principper 
og menneskerettighederne. Rådets holdning er, at der skal ydes bistand til 
demokratiseringsprocessen i Belarus, dvs. at Fællesskabet skal handle i Belarus for at 
søge at bringe landet tilbage på rette vej, særligt hvad angår forfatningsreformen, 
respekten for menneskerettighederne og mediernes frihed. 
8. I visse tilfælde kan de i artikel 3, stk. 11, omhandlede/orawstatøwger eventuelt også 
betyde positive tilskyndelsesforanstaltninger. Ordlyden af Rådets konklusioner af 
24.02.97 og erklæringen af 29.04.97 peger netop i retning af denne mulighed. 
Kommissionen foreslår derfor, at der på grundlag af artikel 3, stk. 11, i TACIS-
forordningen og den holdning, Rådet har givet udtryk for med hensyn til Belarus, 
3 
træffes positive tilskyndelsesforanstaltninger i Belarus' tilfælde for at undgå en 
yderligere isolation af landet. 
9. I overensstemmelse med anvendelsesområdet for artikel 3, stk. 11, vil der ikke blive 
forhandlet med landet om de pågældende foranstaltninger. De vil blive tilbudt som en 
pakke til de belarussiske myndigheder. 
10. I medfør af både artikel 3, stk. 11, og Rådets holdning over for Belarus foreslår 
Kommissionen, at der som en foranstaltning over for Belarus opstilles et TACIS-
program for 1997 for i alt 5 mio. ECU i form af et program til udvikling af 
civilsamfundet i Belarus, hvis endelige mål er at bidrage til at genoprette 
demokratiseringsprocessen og genskabe civilsamfundet i Belarus. Både aktiviteterne 
og målgrupperne i programmet vil falde ind under artikel 3, stk. 11, og være i 
overensstemmelse med Rådets konklusioner af 24.02.97 og erklæringen af 29.04.97. 
11. Det foreslåede program vil udelukkende skulle koncentreres om en af de prioriterede 
TACIS-sektorer, der er opført i bilag II til TACIS-forordningen, nemlig "udvikling af 
menneskelige ressourcer", som bl.a. omfatter "styrkelse af det civile samfund", 
"juridisk bistand" og "uddannelse". 
12. Et af de aktuelle områder, Rådet har identificeret, og som programmet vil behandle, 
er forfatningsreformen. Der er en række generelle principper, som enhver forfatning 
bør indeholde for at opfylde de demokratiske standarder og generelle 
retsstatsprincipper, såsom kravet om magtdeling. Hvis den belarussiske befolkning 
ved folkeafstemningen i november har udtrykt ønske om en forfatning med større 
beføjelser til præsidenten, bør den nye forfatning, der skal vedtages, respektere både 
dette ønske og ovennævnte generelle principper. Projekterne på dette juridiske 
område skal tage sigte på samarbejde med udvalgte belarussiske myndigheder såsom 
justitsministeriet, med domstolene, andre praktiserende jurister, jurastuderende ved 
universiteterne og andre relevante belarussiske institutioner. Denne aktivitet skal i 
sidste ende sigte mod, at de politiske og juridiske beslutningstagere og de unge får et 
så bredt og tilbundsgående kendskab som muligt til principperne i forfatningen for en 
retsstat. 
13. Frihed for medierne, ytringsfrihed og fri adgang til medierne er en anden grundpille 
og garant for demokratiet. I perioden omkring folkeafstemningen i november og 
også ved andre betydningsfulde anledninger kunne der med bekymring konstateres en 
mangel på og indskrænkning af disse friheder i Belarus. Derfor er det vigtigt for 
Fællesskabet at gribe ind på dette område ved hjælp af det foreslåede program. 
Bistanden vil blive koncentreret om forskriftsmæssige rammer, der kan sikre, at 
medierne kan arbejde frit i overensstemmelse med demokratisk praksis, om 
journalisters forpligtelser og rettigheder under frie forhold samt om moderne 
journalistik. Målgrupperne vil primært være medierne, men også de politiske og 
juridiske beslutningstagere. De planlagte foranstaltninger vil kunne omfatte 
undervisning i etik for liberale erhverv, mediernes rettigheder og forpligtelser under 
frie forhold, jurakurser og -undervisning i relevant EF-ret, tilrådighedsstillelse af 
udstyr og tilrettelæggelse af workshopper, seminarer og konferencer om relevante 
emner inden for moderne journalistik. 
14. Et tredje aktionsområde, som det forslåede program må tage fat om, er støtte til 
civilsamfundet som sådan, hvilket naturligvis indbefatter respekt for 
menneskerettighederne og ligeledes omfatter beskyttelse af de svagere 
befolkningsgrupper (mindretal osv.). Målgruppen for denne aktion vil primært være 
NGO'erne. Formålet vil ikke alene være at overvåge og støtte det eksisterende 
netværk af NGO'er, som er blevet hårdt ramt af den forringede indenlandske 
situation i Belarus og regeringens nylige foranstaltninger med henblik på at mindske 
NGO'ernes finansielle kapacitet og handlingsfrihed, men også at styrke og 
identificere det bedre ved hjælp af EU-NGO'ernes netværk og erfaringer. For at nå 
dette mål på effektiv vis skal der imidlertid opstilles klare juridiske rammer for 
NGO'erne i Belarus. Det vil ligeledes blive overvejet at yde bistand til dette juridiske, 
væsentlige aspekt. 
15. Det fjerde og sidste aktionsområde, der er planlagt som led i det foreslåede program, 
vil omfatte institutionelle venskabsforbindelser. Målet hermed skal være at støtte 
Øst/Vest-samarbejdet mellem institutioner, universiteter og lokalmyndigheder 
vedrørende uddannelse, borgerrettigheder og selvstyre, som også er grundlaget for 
demokratiseringsprocessen og bør støttes løbende. Dette område har i 
sammenligning med de foregående tre den fordel, at det i højere grad bygger på 
forslag end på diktat, og det er derfor et nødvendigt positivt supplement, der gør det 
foreslåede program mere afbalanceret. 
16. TACIS-koordinationsenheden i Belarus, som er Kommissionens vigtigste 
samtalepartner i programmeringen af TACIS, vil eventuelt blive konsulteret under 
forberedelserne af programmet. I betragtning af de under punkt 9 nævnte 
omstændigheder, vil TACIS-programmet i dette tilfælde ikke som vanligt blive 
baseret på anmodninger. 
17. Når Rådet har vedtaget denne afgørelse, vil Kommissionen forberede de nærmere 
detaljer for dette program på 5 mio. ECU og forelægge det for TACIS-udvalget. 
Derefter følger programmet atter de normale TACIS-programmeringsprocedurer, 
der er fastlagt i artikel 8. 
18. Gennemførelsen af projekterne under programmet vil følge de almindelige TACIS-
regler og -procedurer. 
19. Rådet anmodes om at vedtage vedlagte forslag til Rådets afgørelse om et TACIS-
program til udvikling af civilsamfundet i Belarus for 1997. 
FORSLAG TIL RÅDETS AFGØRELSE OM ET TACIS-PROGRAM TIL 
UDVIKLING AF CIVILSAMFUNDET I BELARUS FOR 1997 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab og traktaten 
om oprettelse af Det Europæiske Atomenergifællesskab (Euratom), 
under henvisning til Rådets forordning nr 1279/96 af 25 6 96 om bistand til den 
økonomiske reform- og genopretningsproces i de nye uafhængige stater og Mongoliet, 
særlig artikel 3, stk. 11, 
under henvisning til forslag fra Kommissionen, og 
ud fra følgende betragtninger: 
Den interne situation i Belarus er navnlig siden november 1996 blevet forringet, hvilket 
har medført tilbagegang i demokratiseringsprocessen, indskrænkning af de grundlæggende 
frihedsrettigheder og krænkelser af menneskerettighederne; 
af den grund har det ikke været muligt at forhandle med de belarussiske myndigheder om 
hverken TAOS' vejledende program for 1996-1999 eller følgelig handlingsprogrammet; 
Rådet har vedtaget en holdning over for Belarus, som er anført i konklusionerne af 
24.02.97 og erklæringen af 29.04.97, hvori det anføres, at samarbejdet med de 
belarussiske myndigheder suspenderes i tilfælde af mangel på overbevisende bestræbelser 
på at indlede de nødvendige demokratiske reformer, men at Belarus tilbydes bistand til 
demokratiseringsprocessen, især på tre specifikke og aktuelle områder: forfatningsreform, 
beskyttelse af menneskerettighederne og mediernes frihed; 
Kommissionen har fastsat, at der skal ydes støtte til demokratiseringsprocessen på 
grundlag af budgetpost B7-7010, men dette tiltag bør uddybes og suppleres af andre 
foranstaltninger; 
i henhold til artikel 3, stk. 11, i TACIS-forordningen kan Rådet træffe afgørelse om 
foranstaltninger vedrørende bistanden til en partnerstat, når der mangler et væsentligt 
element i forsættelsen af samarbejdet, særlig i tilfælde af krænkelse af de demokratiske 
principper og menneskerettighederne -
TRUFFET FØLGENDE AFGØRELSE. 
Artikel 1 
Programmet til udvikling af civilsamfundet i Belarus for 1997 godkendes hermed for et 
beløb på højst 5 mio. ECU. 
Artikel 2 
Programmet gennemføres af Kommissionen i overensstemmelse med den procedure, der 
er fastlagt i artikel 8 i forordning 1279/96. 
G 
Artikel 3 
Denne afgørelse offentliggøres i De Europæiske Fællesskabers Tidende. 
Udfærdiget i Bruxelles, den ... 
1 
FINANSIERINGSOVERSIGT 
TACIS-PROGRAM TIL UDVIKLING AF CIVILSAMFUNDET I BELARUS 
FOR 1997 
1. Budgetpost: B7-520 - Bistand til den økonomiske reform- og 
genopretningsproces i De Nye Uafhængige Stater og Mongoliet 
Beløb til programmet over 1997-budgettet: 5 mio. ECU 
2. Retsgrundlag: Artikel 3, stk. 11, i Rådets forordning nr. 1279/96 af 25. juni 
1996 
3. Beskrivelse af foranstaltningen 
• Programmets generelle mål er at yde målrettet bistand til Belarus til at genstarte 
demokratiseringsprocessen, især gennem bistand vedrørende forfatningsreform, 
mediernes frihed, udvikling af civilsamfundet og uddannelse. 
• Midlerne skal primært anvendes til finansiering af aktioner, som er nødvendige 
for at identificere, forberede og gennemføre faglige bistandsprogrammer, især 
inden for ovennævnte områder (f.eks. juridisk ekspertise, faglig og etisk 
uddannelse, støtte til kurser, workshopper, konferencer), og til finansiering af 
udstyr. 
4. Klassifikation af udgifterne 
Ikke-obligatoriske udgifter (IOU) 
Opdelte bevillinger (OB) 
5. Udgifternes art 
100% tilskud 
6. Beregningsmetode 
Det angivne beløb er beregnet på grundlag af erfaringerne fra tidligere lignende 
projekter i de seneste regnskabsår. 
7. Forfaldsplan 
Forpligtelser: I løbet af indeværende regnskabsår og på grundlag af midlerne under 
B7-520: 5 mio. ECU 
Betalinger: Der er forudset følgende tidsplan for udbetalinger: 
1997: 0 mio. ECU 
1998: 5 mio. ECU 
Programmets betegnelse: TACIS-PROGRAM TTL UDVIKLING AF 
CIVILSAMFUNDET I BELARUS FOR 1997 
Programomkostninger: 5 mio. ECU 
Støttemodtagere: Relevante belarussiske myndigheder (feks. 
justitsministeriet, domstolene), universitetsstuderende 
(feks. jura), journalister, NGO'er, lokale myndigheder 
(feks. kommuner). 
Institutionel vurdering: Den seneste politiske udvikling i Belarus har forhindret en 
normal TACIS-programmering. Resultaterne af folkeafstemningen i november 1996, som 
EU ikke anser for at være legitime, førte til, at der blev vedtaget en ny forfatning, hvori 
samtlige magtbeføjelser koncentreres hos præsidenten, og at det 13. demokratisk valgte 
parlament blev opløst, hvorefter et nyt parlament blev udpeget direkte af præsidenten. 
Siden da har man kunnet konstatere en række indskrænkninger i frihedsrettighederne og 
krænkelser af menneskerettighederne i Belarus. Kommissionen kunne følgelig ikke 
forhandle med de belarussiske myndigheder om et vejledende TACIS-program for 1996-
1999 og derfor heller ikke noget handlingsprogram. Rådet suspenderede i sine 
konklusioner af 24.02.97 og sin erklæring af 29.04.97 gennemførelsen af interimsaftalen, 
indgåelsen af partnerskabs- og samarbejdsaftalen og støtten til belarussisk medlemsskab af 
Europarådet. Rådet lod imidlertid døren stå åben for en konstruktiv dialog og tilbød 
Belarus bistand til den nødvendige demokratiseringsproces, især i forbindelse med 
spørgsmål om forfatningsreform, beskyttelse af menneskerettighederne og mediernes 
frihed. Kommissionen havde ikke mulighed for at indfri dette løfte på grund af mangelen 
på nye TACIS-midler til Belarus. 
Begrundelse og mål: I artikel 3, stk. 11, i TACIS-forordningen (Rådets forordning nr. 
1279/96 af 25. juni 1996) fastsættes det, at Rådet kan "træffe afgørelse om 
foranstaltninger" vedrørende bistanden til en partnerstat, når "der mangler et væsentligt 
element i forsættelsen af samarbejdet, særlig i tilfælde af krænkelse af de demokratiske 
principper og menneskerettighederne". I overensstemmelse med artikel 3, stk. 11, og 
Rådets holdning over for Belarus, hvori der af hensyn til demokratiseringsprocessen 
forudses ydelse af målrettet bistand til landet, foreslår Kommissionen, at der som en 
passende foranstaltning over for Belarus opstilles et TACIS-program for 1997 for i alt 5 
mio. ECU i form af et program til udvikling af civilsamfundet i Belarus, hvis endelige mål 
er at bidrage til at genoprette demokratiseringsprocessen og genskabe civilsamfundet i 
Belarus. 
Programkomponenter: 
(1) Forfatningsreform: ca. 1 mio. ECU, hovedsagelig til juridisk undervisning, 
tilvejebringelse af relevant komparativ ret i EU, kurser og workshopper. 
(2) Mediernes frihed: ca. 1,5 mio. ECU, hovedsagelig til undervisning i etik for 
liberale erhverv, mediernes rettigheder og forpligtelser under frie forhold, 
jurakurser og -undervisning om relevant EF-ret, tilrådighedsstillelse af udstyr og 
afholdelse af workshopper, seminarer og konferencer om relevante spørgsmål 
inden for moderne journalistik. 
(3) Støtte til civilsamfundet: ca. 1,5 mio. ECU, hovedsagelig til yderligere støtte til 
NGO'er gennem forpligtelse til forslag om både makro- og mikroprojekter via 
TAOS' demokratiprogram. 
(4) Institutionelle venskabsforbind eiser. ca. 1 mio. ECU, hovedsagelig til 
institutionelt Øst/Vest-samarbejde i form af feks. venskabsbyer og udveksling 
inden for videregående og højere uddannelse. 
Gennemførelse og tidsplan: 2 år. 
to 
ISSN 0254-1459 
KOM(97) 441 endelig udg. 
DA 01 il 15 10 
Katalognummer : CB-CO-97-463-DA-C 
ISBN 92-78-24562-3 
Kontoret for De Europæiske Fællesskabers Officielle Publikationer 
L-2985 Luxembourg 
II